 Proza - : - La Targul Gaudeamus de Rodean Stefan-Cornel : - La Targul Gaudeamus de Rodean Stefan-Cornel"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Din nou pe... (Articol) > Dor de duca... (Articol) > Cat mai... (Personale) > Corectura -... (Personale) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14117080 index.html' > Vizionari: 1758 > La Targul Gaudeamus proza [ ] - - - - - - - - - - - - - - - - - - - - - - - - - de Rodean Stefan-Cornel [rodean ] 2017-11-30 | | in perioada 25-26 noiembrie 2017 am vizitat si am participat cat am putut de mult (lansari de carte, expozitii, conferinte, achizitionarea de volume, intalniri cu prieteni) la Targul international Gaudeamus Carte de invatatura. "De vina" a fost, in primul rand, o prietena care m-a invitat la lansarea cartii ei, activitate despre care nu o sa spun decat ca a fost perfect organizata si desfasurata in conditii foarte bune. Asa ca, o relatare amanuntita a evenimentului s-ar cere sa fie foarte serioasa, dar eu, intentionand sa scriu un text cat de cat umoristic, o sa ma refer la altele... De la bun inceput fac precizarea ca tot ce voi descrie s-a intamplat in realitate (cu foarte mici exagerari sau inexactitati), dar nu voi da nume de edituri, critici literari, autori, actori, cantareti s.a.m.d., din simplul motiv ca nu le-am retinut pe toate. Daca stiam ca o sa scriu un text pe tema respectiva, poate eram mai atent si la astfel de amanunte. Sa intram, deci, in atmosfera targului! La standul unei edituri este lansare de carte. Standul este un spatiu de aproximativ 3 1,5 m cu cateva mese lipite una de alta pe care sunt carti si, separat, este o masa cu scaun, probabil pentru reprezentantul editurii, pe care sunt: un laptop, o agenda, un pix, un bidon de apa plata si unul de suc. in fata, in picioare, stau 3 barbati: in mijloc - cel care vorbeste despre carte (probabil, un critic literar), in dreapta lui - autorul, iar in stanga - editorul. Criticul, un barbat de vreo 60-65 de ani, cu chelie si o barba cam neingrijita, avand niste ochelari care nu prea stau nicicum la locul lor, citeste de pe cateva foi de hartie sifonate, cu o voce pitigaiata si pe un ton voit dramatic: "...fiind vorba de o literaritate a literaturii... prin acceptarea alteritatii..." Ma uit atent in jurul meu si constat ca sunt singurul participant la aceasta activitate... Dar criticul vorbeste, mai departe, imperturbabil: "...aventura tanatica exemplara a autorului..." Editorul da din cap, afirmativ, autorul sta crispat si speriat, iar eu ascult in continuare: "...magnifice comentarii hermeneutice... degajand arome sapientiale... in contexte extcerpate... din golul ontologic..." La un moment dat, vazand ca sunt, in continuare, singurul ascultator, ma strafulgera gandul: "Daca editorul, care este si moderator, ma confunda cu cineva care trebuia sa vina la lansare si ma pune sa iau cuvantul?!" Asa ca plec repede si ajung la standul altei edituri, mai mari (si editura si standul), la care cineva vorbeste in fata unui auditoriu... mai numeros decat cel de la precedenta lansare la care am participat. Transcriu din memorie ce am auzit: "...am fost rugat de doamna redactor de carte ...(icsulescu)... sa scriu cateva fraze pentru ultima coperta, despre romanul de debut al unei tinere prozatoare. Eram foarte ocupat cu alte proiecte, am incercat sa refuz, dar a insistat, spunand chiar ca o sa-mi placa lectura. Primul lucru pe care l-am facut, dupa ce am fost de acord sa citesc romanul si l-am primit prin  , a fost sa verific daca in carte apare cuvantul "acest". in opinia mea, daca un autor il foloseste in scrierile sale, inseamna ca a facut toate scolile la fara frecventa, cu profesori chiulangii si nu are nicio sansa sa devina prozator adevarat. Aceeasi situatie este cu viitorul academic. imaginati-va ce groaznic suna, intr-un dialog, intrebarea "Ce parere aveti despre acest copil?". Sau formularea "Voi merge la WC"... Cele doua criterii, expuse si exemplificate cu fermitate, ma cam tulbura, nu pot sa ma mai gandesc la altceva si plec... fara nicio tinta. Dupa mai multe minute ma opresc intr-un spatiu, situat sub o scara centrala, dotat cu vreo 20-25 de scaune, la care se pregateste lansarea unei alte carti. Este un loc, definit in programul targului ca "sala de festivitati". Desi nu seamana cu o sala, nefiind delimitat prin ziduri sau usi, este avantajat, fata de standuri, prin faptul ca are scaune. La mesele prezidiului sunt editorul, autorul si doua femei (despre una aflu ca este actrita), iar in sala vreo 7-8 persoane. incepe editorul: "Autorul a carui carte o prezentam astazi este medic, a facut facultatea la Cluj..." "La iasi" - corecteaza cel in cauza. si dialogul, care nu are niciun sens, in opinia mea, continua: "...a profesat in tara, ca medic anestezist, cativa ani" "...anestezist mai tarziu, pentru inceput am fost internist..." "...apoi a emigrat in Germania la Freiburg..." "...intai la Passau..." si... tot asa inca vreo cateva minute... intre timp, pe scaunele din jurul meu s-au mai asezat doua fete care spuneau ca la WC este o coada prea mare si ar trebui sa mai astepte putin aici, un tanar care intreba de o priza ca sa-si incarce telefonul si o bunica pe care "o batea" pantoful drept si s-a rugat de nepotelul de 11-12 ani care o insotea sa faca o pauza, daca tot sunt scaune, ea sa se odihneasca iar el sa-si manance linistit biscuitii. Editorul, mascandu-si iritarea evidenta, cauzata de "contrele" scriitorului, continua: "Dar, sa-i lasam sa vorbeasca pe cei care se pricep la literatura si, pentru ca domnul profesor... (icsulescu)... inca nu a sosit (stiti, circulatia in Bucuresti este data peste cap din cauza repetitiilor pentru Parada de 1 Decembrie), il invitam pe alt distins domn inscris la cuvant sa ne vorbeasca... dar... ma scuzati... lipseste... speram sa ajunga in cateva minute si, pana atunci, il rugam pe renumitul cantautor... (igrec)... sa ne delecteze cu cateva melodii." invitatie la care, cel al carui nume a fost invocat, raspunde: "inca nu sunt pregatit, am probleme cu statia..." Dar moderatorul nu se lasa: "Atunci sa o rugam pe frumoasa doamna de alaturi, talentata actrita... (Zet)... sa recite ceva din creatia autorului prezentat astazi." "imi pare rau, nu pot deocamdata, pentru ca recitarile mele trebuie sa fie pe un fond muzical asigurat de cantautor" - raspunde incurcata "frumoasa doamna". Pana la urma vorbeste doar autorul si, intr-o pauza de respiratie a acestuia, dintr-odata, din difuzoare rasuna glasul puternic al cantautorului: "Treceti, batalioane romane, Carpatii..." Pustiul de langa mine sare sprinten de pe scaun si incepe sa marsaluiasca spre iesire, precum soldatii la parada, in timp ce bunica lui il implora: "Mai stai putin iubitule, ca inca ma doare piciorul si cantecul imi place tare mult!" Plec si eu, gandindu-ma ca trebuie sa ajung cat mai repede la Sibiu, in fata laptopului, sa-mi verific toate fisierele, sa caut cuvantul "acest", apoi sa ma lamuresc asupra "viitorului academic". Emotiile sunt foarte mari! Am sau nu vreo sansa ca scriitor? | index 'pageview'); 